Gården Podcast
Hverdagen på afdelingen

Spørgsmål er markeret med gult - speaks med rødt

Vinkel: Hvad er den største trussel, mod din mulighed for at gøre et godt stykke arbejde? 

Medvirkende: Kathrine Melin, Casper Mikkelsen, Mark & Benjamin

Manuskript

ANSLAG

· Med et enkelt eller to ord: Hvad er den største trussel, mod din mulighed for at gøre et godt stykke arbejde i din dagligdag på afdelingen? (Casper - Kathrine - Benjamin)

INTROSPEAK

· Det her er Gården Podcast, hvor vi taler om alt det der er vigtigt for socialpsykiatrisk arbejde, sådan som det udfolder sig på Holmstrupgård. 

I dag skal vi noget vi har glædet os rigtig meget til. Jeg skal tale med tre miljøterapeuter, fra hver deres døgnafdeling. Vi skal tale om hverdagen, hvad det vil sige at være kontaktperson og hvordan man bliver ved at tro på udviklingen hos de unge. Det skal vi tale med Kathrine Melin og Casper Mikkelsen. Kathrine er uddannet pædagog og arbejder på afdeling Pilen, hvis målgruppe særligt befinder sig i det skizofrene spektrum. Casper er uddannet socialdiakon og slår sine folder på Æblevangen, som blandt andet beskæftiger sig med spiseforstyrrelser. Derudover træder Benjamin i dagens anledning ud af værtsrollen og repræsenterer afdeling Kvisten, hvor der særligt gøres indsats for unge mennesker med autismespektrumforstyrrelser. 

Din vært i dag er Mark Svensson

· Dagens program er opdelt i 3 overordnede temaer: At være ny på afdelingen, dagligdagen og samarbejde på Holmstrupgård. Til sidst diskuterer vi nogle af de benspænd, der kan udfordre miljøterapeutens mulighed for at udføre sit arbejde. Velkommen til alle tre. 

INTERVIEW:

TEMA 1: NY PÅ AFDELING

· Vi starter med at tale om at være ny på en afdeling. Vil I ikke hver især fortælle om jeres første dag på Holmstrupgård? Kathrine du kan jo starte. 

· Hvad blev du mest overrasket over som ny? (Casper) 

· Hvad var du mest optaget af da du var ny? (Benjamin)

· Hvad ville du ønske du havde vidst tidligere? (Kathrine)

· Hvad var sværest at få greb om? (Alle tre - Casper først)

· BONUS: Hvordan blev der samlet op på jer, da I havde været her det første stykke tid? 

TEMA 2: DAGLIGDAG PÅ AFDELING

· Nu skal vi tale om dagligdagen på afdelingen. Dagene på afdelingerne er delt op i tre: Dagvagt, aftenvagt og nattevagt. Nattevagterne er dækket af medarbejdere, der kun har disse vagter, så dem må vi have til gode at høre uddybende om. 

· Vi skal nok vende tilbage til, at der jo er forskelle afdelingerne imellem, men Benjamin, vil du ikke prøve at ridse en typisk dagvagt op? Hvad sker der mellem 7 og 15 på en optimal dag på Kvisten. 

· Og hvad så om eftermiddagen og aftenen Kathrine? 

· Hvad for nogle overordnede forskelle får du øje på Casper? Hvorfor har I prioriteret noget anderledes? 

· Hvilke opgaver har den enkelte medarbejder udover at indgå i dagligdagen, som vi lige har vendt? Hvad vil det fx sige at være kontaktperson? (Benjamin)

· Hvordan genkender du de metoder og den forståelse I arbejder ud fra, i den måde hverdagen er formet på? Hvordan kan man fx se miljøterapien? (Kathrine) 

· Målgrupperne på jeres tre afdelinger er forskellige. Hvordan former de unge menneskers behov, jeres dagligdag på forskellig vis? (Alle tre - Casper først)

· Hvilke spændende tiltag er i gang lige nu? (Alle tre - Benjamin først)

TEMA 3: SAMARBEJDE PÅ HOL

· På afdelingerne er der både ansat miljøterapeuter med social- og sundhedsfaglig baggrund. Det kan være pædagoger, ergoterapeuter, SOSU-assistenter, sygeplejerske, psykomotoriske terapeuter. Derudover er der en afdelingspsykolog og afdelingsleder. Og så er der selvfølgelig dem det hele handler om: De unge - og det er der vi starter: 

· Hvordan samarbejder I med den unge? (Alle tre - Kathrine først) 
· Hvad er det for en relation der i bedste fald opstår?

· Hvordan samarbejder I på afdelingen? (Kathrine)

· Hvor skal I gøre jer særligt umage, for at sikre kommunikationen mellem jer? (Casper)

· Hvordan foregår samarbejdet med afdelingspsykologen? (Benjamin)

· Hvor tæt er afdelingslederen på dagligdagen? (Kathrine)

· Hvad med skolen og beskæftigelsen? (Casper)

· Hvor meget samarbejder man på tværs af afdelinger? (Benjamin)


AFSLUTTENDE SPØRGSMÅL

· Vi har brugt en del tid på, både i dette og tidligere afsnit, at tale om alt det der er kørt i stilling, for at hjælpe jer der er omkring de unge, med at lykkedes. Hvad er det der udfordrer? Det slutter vi af med, at give vores gæster mulighed for at forholde sig til. 

· Når I går frustrerede hjem fra arbejde og ikke synes I er lykkedes med at tilbyde det I gerne ville, hvad er så skyld i det? (Benjamin - Kathrine - Casper) 

· Så for at vende tilbage til mit allerførste spørgsmål: Hvad er den største trussel, mod din mulighed for at gøre et godt stykke arbejde i din dagligdag på afdelingen? (Casper - Benjamin - Kathrine) 

· Og med alt det sagt, så er I her jo heldigvis endnu, og fortsætter med jeres indsats: Hvad motiverer og giver lyst til at fortsætte arbejdet? 
(Kathrine - Casper - Benjamin) 

· Tak for at I ville komme

NEDLÆG

· Dagligdagen på døgnafdelingerne er den del af Holmstrupgård, som er genstand for mest samtale, udviklingsfokus og undersøgelse. Så hvad end det handler om vagtplaner, miljøterapeutiske tilgange, dokumentation, konfliktforebyggelse eller arbejdsmiljø, så er det tit der initiativer eller afprøvninger starter. Ved at have de unge mennesker boende, tager Kathrine, Casper, Benjamin og alle deres kollegaer et stort ansvar på sig. Og ansvar kalder på ansvarlighed. Både for at lytte til de unge, blive ved at prøve at forstå det de slås med og møde dem på en måde der giver fagligt mening, men som også er autentisk.  

Vi er heldige, at have sådan nogle som dem, der går ind i den her kompleksitet med både omsorg og holdning. 

RULLETEKSTER

· Det var Gården Podcast. Tak fordi du lyttede med. Podcasten var som altid tilrettelagt og sammensat af Mark Svensson og Benjamin Lind. Musikken og lyduniverset er lavet af Benjamin Lind. Hvis du vil vide mere om den nære praksis, har kommentarer eller spørgsmål, kan du kontakte podcasten på gaarden.hsg@gmail.com. Vi er glade for du lytter med. 
